อารีนาออฟเวเลอร์

อารีนาออฟเวเลอร์ ( หรือชื่อเก่า เรียล์มออฟเวเลอร์; ) หรือเรียกกันทั่วไปในประเทศไทยว่า อาร์โอวี () เป็นเกมแนวโมบาที่พัฒนาโดยทิมิสตูดิโอและจัดจำหน่ายโดยการีนา (สำหรับประเทศไทย) สำหรับแอนดรอยด์, ไอโอเอสและนินเทนโดสวิตช์สำหรับตลาดนอกจีนแผ่นดินใหญ่ ณ เดือนกันยายน ค.ศ. 2018 เกมนี้สร้างรายได้นอกประเทศจีนมากกว่า 140 ล้านดอลลาร์สหรัฐ อารีนาออฟเวเลอร์ เป็นหนึ่งในหกวิดีโอเกมอีสปอร์ตที่ใช้ในการแข่งขันเอเชียนเกมส์ 2018, ซีเกมส์ 2019, เอเชียนอินดอร์และมาร์เชียลอาตส์เกมส์ 2021 และซีเกมส์ 2021

การเล่น 
การเล่นจะแบ่งออกเป็น 5 ตำแหน่ง 5 ผู้เล่น โดยจะมีหน้ามีแตกต่างกันไป 

Dark slayer lane จะเป็นเลนที่เหมาะกับการนำไฟเตอร์ไปใช้มากที่สุด เพราะทนรับดาเมจได้และมีดาเมจภายในตัวฮีโร่ที่แนะนำสำหรับการยืนเลนได้แก่ Riktor , Florentino , Zuka , Yena , Omen , Ryoma , Qi , Allian เป็นต้น

Jungle จะเป็นตำแหน่งที่ทำดาเมจใส่แผงหลังของศัตรู หรือจะนำฮีโร่ประเภทแครี่มาอยู่ในตำแหน่งนี้ก็ได้ ฮีโร่ที่แนะนำสำหรับการนำมาฟาร์มจะแบ่งเป็น 2 ประเภทแอสซาซินได้แก่ Keera , Aoi , Nakroth ทางฝั่งแครี่ได้แก่ Eland’orr , Fennik เป็นต้น

Middle lane จะเป็นเลนที่ต้องเดินเกมคู่กับโรมมิ่งบ่อยที่สุด โดยจะนำเอาเมจมาใช้ในเลนนี้ เพื่อสร้างดาเมจ เวทมนตร์ ให้เกิดสมดุลกับทีม และยังสามารถหยิบไฟตเตอร์และแครี่ ในกรณีที่ตำแหน่ง Jungle ในทีมเป็นเมจอยู่แล้วได้อีกด้วยฮีโร่ที่แนะนำสำหรับการยืนเลนได้แก่ เมจ Zata , Lorion , Liliana , Krixi , Iggy  แครี่ Violet , The Joker , Elsu ไฟเตอร์ Maloch , Veres , Ryoma เป็นต้น 

Abyssal dragon lane จะเป็นการนำเอาแครี่มายืนเลนเพื่อจะใช้ประโยชน์ในช่วงเลทเกม โดยจะเป็นเลนที่ปลอดภัยที่สุดเพราะจะมีโรมมิ่งกับเมจคอยมาเลี้ยงตลอดเวลา โดยฮีโร่ที่แนะนำสำหรับการยืนเลนได้แก่ Joker , Violet , Hayate , Elsu เป็นต้น 

Roaming จะเป็นตำแหน่งที่รับดาเมจให้เพื่อนร่วมทีมและซัพพอร์ตเพื่อนเปิดแมพและโซนพื้นที่ให้เพื่อน โดยจะเดินเกมคู่กับเมจและป่า หรือเรียกว่า (สามทหารเสือ) โดยฮีโร่ที่แนะนำสำหรับการเดินเกมได้แก่ Zip , Thane , Lumber , Mina เป็นต้น

การพัฒนาและการเปิดตัว 
ตัวเกมได้มีการปล่อยให้ทดสอบบนแพลตฟอร์ม ไอโอเอส และ แอนดรอยด์ เมื่อวันที่ 26 พฤศจิกายน 2015 โดยมีโหมด PvE, โหมดวิ่ง, และโหมดPvP ภายในเกมมีลักษณะต่างๆ ที่คล้ายคลึงกับเกม ลีกออฟเลเจนด์ ที่พัฒนาโดย ไรอ็อตเกมส์ บริษัทย่อยของเทนเซ็นต์ 

ในปี 2016 มีผู้เล่นเกมนี้สูงถึง 50 ล้านคนต่อวัน และมียอดผู้ใช้ที่ลงทะเบียนสูงถึง 200 ล้านคน ในเดือนพฤษภาคม 2017 เกมนี้กลายเป็นเกมที่ทำรายได้สูงสุดของโลก และมีผู้เล่นสูงถึง 160 ล้านคนต่อเดือนและได้มีการเชิญ ลู่หาน นักร้องอดีตสมาชิกวงเอ็กโซ มาเป็นแบรนด์แอมบาสเซเดอร์ของเกมนี้  

จากการวิเคราะห์ของ BOC International เกม คิงส์ออฟกลอรี ทำรายได้สูงกว่า 50% จากรายได้ทั้งหมดของเทนเซ็นต์เกมส์ในปี 2017 และทำรายได้รวมสูงถึง 3 พันล้านหยวน ในเดือนเมษายน 2017 ในเดือนมิถุนายน 2017 บริษัท APP Annie รายงานว่า เกม คิงส์ออฟกลอรี เป็นเกมมือถือที่ทำรายได้สูงสุดของโลก โดยรายได้ในสี่เดือนแรกของปีสูงถึง 1.76 พันล้านเหรียญสหรัฐ สกินของตัวยุนจ้าวถูกขายไปถึง 22 ล้านเหรียญสหรัฐภายในวันเดียว ซึ่งในปัจจุบัน ทางเทนเซ็นต์ได้รายงานว่ามียอดผู้ใช้ที่ลงทะเบียนสูงถึง 200 ล้านคน และมีผู้เล่นสูงกว่า 50 ล้านคนต่อวัน

การแข่งขันอีสปอร์ต

การแข่งขันในประเทศไทย 
ROV Pro League Season 1 (2018) 

IT City Bacon 4 - 1 Asus Debut 

ROV Pro League Season 2 (2018) 

Bazaar Gaming 4 - 2 Alpha Red

ROV Proleague Season 3 (2019) 

Bazaar Gaming 1 - 4 Toyota Diamond Cobra

ROV Pro League Season 4 (2019) 

AHQ E-Sport Club 2 - 4 Burirum United Esports

ROV Pro League 2020 Summer (ss 5) 

Burirum United Esports 4 - 2 Bazaar Gaming

ROV Pro League 2020 Winter (ss 6) 

Burirum United Esports 1 - 4 Talon Esports

ROV Pro League 2021 Summer (ss 7) 

Burirum United Esports 0 - 4 Bacon Time

ROV Pro League 2021 Winter (ss 8) 

Dtac X Talon 4 - 0 Valencia CF Esports

ROV Pro League 2022 Summer (ss 9) 

Bacon Time 4 - 3 KFC X Talon

ROV Pro League 2022 Winter (ss 10) 

Bacon Time 4 - 2 Burirum United Esports

ROV Pro League 2023 Summer (ss 11)

Bacon Time 4 - 2 Valencia CF Esports

ROV Pro League 2023 Winter (ss 12)

Bacon Time 2 - 4 Talon

การแข่งขันในระดับนานาชาติ 

Throne of Glory 2017 

นับได้ว่าเป็นทัวร์นาเมนต์ ระดับนานาชาติครั้งแรกโดยจัดขึ้นที่ประเทศเวียดนาม โดยแชมป์รายการนี้ตกเป็นของประเทศไทย

Monori Bacon (TH) 3 - 2 (TPE) AHQ White 

Arena of Valor International Championship 2017 

นี้เป็นทัวร์นาเมนต์ ระดับนานาชาติที่ตื่นเต้นที่สุดครั้งนึงเลยที่เดียวโดยจัดขึ้นในประเทศ เกาหลีใต้ โดยปีศาจจากไต้หวัน ผงาดคว้าแชมป์ไปครอง 

Still Moving Under Gunfire "SMG" (TPE) 4 - 1 (VN) Game TV 

Arena of Valor World Cup 2018 

นับได้ว่าเป็นทัวร์นาเมนต์แรกที่จัดขึ้นนอกทวีปเอเชีย โดยจัดขึ้นที่ นครรัฐแอลเจอริส สหรัฐอเมริกา โดยเป็นที่น่าเสียดายของประเทศไทยไม่น้อย เมื่อต้องโคจรไปเป็นกับทีมชาติ เกาหลี ที่ฟื้นจากความตายและการมาเข้าชิงได้ และเกาหลีก็สามารถคว้าแชมป์ไปได้

Thailand (IT.CITY Bacon) 3 - 4 (ahq Olympus) Korea

Arena of Valor International Championship 2018 

นี้เป็นทัวร์นาเมนต์ที่น่าจับตามากที่สุดเพราะตอนนี้มีหลายทีมที่มาแรง โดยจัดการแข่งขันที่ประเทศเวียดนาม ในเลคแรกและ ประเทศไทย ในเลคสอง ไต้หวันกลับมาผงาดอีกครั้ง  ในทัวร์นาเมนต์นี้และเค้าทำได้สำเร็จ โดยไต้หวันสามารถคว้าแชมป์ไปครอง

J Team (TPE) 4 - 0 (VN) Team Flash 

Arena of Valor World Cup 2019                                     

นับได้ว่าเป็นทัวร์นาเมนต์ที่เร้าใจที่สุด เพราะนี้คือการรีแมตช์ของ AIC 2018 ที่ผ่านมา จัดขึ้นในประเทศเวียดนาม และเจ้าบ้านอย่างเวียดนาม สามารถล้างแค้น และคว้าแชมป์ไปได้ในที่สุด 

(Team Flash) Vietnam 4 - 3 Chinese Taipei (MAD Team) 

Arena of Valor International Championship 2019 

นี้เป็นทัวร์นาเมนต์ที่ประเทศไทยใกล้กลับคำว่าแชมป์อีกครั้ง เพราะจัดแข่งขันขึ้นที่ประเทศไทย แต่ก็น่าเสียดายที่ทำผลงานได้เพียงที่ 2 จากการเข้าไปแพ้ เวียดนาม รอบชิง

Team Flash (VN) 4 - 1 (TH) Buriram United Esports

Arena of Valor Premier League 

การแข่งขันออนไลน์นานาชาติครั้งแรกที่มาชั่วคราวในสถานการณ์โควิด-19 ไทยก็ยังเข้าใกล้มันอีก แต่ก็ยังทำได้แค่รองแชมป์ด้วยการแพ้ Flash Wolves จากโซน GCS เป็นแชมป์เทพนิยายไป

Flash Wolves (TPE) 4 - 3 (TH) Buriram United Esports

Arena of Valor International Championship 2020

ยังเป็นอีกครั้งที่ทีมจากไทยต้องผิดหวัง ในรายการชิงแชมป์โลกของ AoV โดยคราวนี้จบเป็นอันดับ 4 และเป็น MAD Team จาก GCS กลับมาทวงบัลลังก์อีกครั้ง

MAD Team (TPE) 4 - 2 (VN) Saigon Phantom

Arena of Valor World Cup 2021 

ในการแข่งครั้งนี้ Dtac Talon Esports ที่สร้างประวัติศาสตร์เป็นตัวแทนจากไทยทีมแรกที่คว้าแชมป์รายการนี้มาครองแถมทำสถิติไร้พ่ายตลอดทัวร์นาเม้นท์ การแข่งขันครั้งนี้จัดในระบบออนไลน์เต็มรูปแบบ เพื่อความปลอดภัยจากการแพร่ระบาดของโควิด-19

Dtac x Talon (TH) 4 - 3 (TPE) Most Outstanding Player  

Arena of Valor International Championship 2021

หลังจากทีม Buriram United Esports ที่ผิดหวังจากการคว้าแชมป์นานาชาติมาตลอด แต่ปีนี้พวกเขาก็ทำได้ โดยการเอาชนะทีม V Gaming และได้คว้าชัยชนะมาในที่สุด โดยครั้งนี้เป็นการแข่งขันชิงแชมป์โลกครั้งที่ห้าภายใต้แฟรนไชส์ AIC ซึ่งจัดโดย Garena และ Tencent เงินรางวัลเพิ่มขึ้น เป็น $ 1,000,000 เพื่อเฉลิมฉลองครบรอบปีที่ 5ของ Arena of Valor. จัดขึ้นในระบบออนไลน์ เพราะสถานการณ์โควิด-19 

Buriram United Esports (TH) 4 - 3 (VN) V Gaming

Arena of Valor International Championship 2022

หลังจากปีที่แล้วทาง V Gaming ได้พลาดแชมป์ให้กับ Buriram United Esports  
และในปีนี้พวกเขาก็ได้กลับมาเข้าชิงตำแหน่งแชมป์อีกครั้ง
โดยการเจอกับทาง ONE Team และสุดท้ายพวกเขาก็ถึงฝั่งฝันโดยการคว้าแชมป์ในปีนี้ไปครอบครองได้สำเร็จ
 
V Gaming (VN) 4 - 1 (TPE) ONE Team

Arena of Valor Premier League 2022

นี่คือการกลับมาเป็นแชมป์นานาชาติอีกครั้งของ Bacon Time หลังจากการได้แชมป์ Throne of Glory เมื่อปี2017 และพวกเขาเคยเข้าใกล้คำว่าแชมป์อีกครั้งในรายการ Arena of Valor World Cup 2018 
โดยการเข้าชิงกับทาง ahq Olympus (Korea) แต่สุดท้ายก็เป็นทาง ahq Olympus คว้าแชมป์ไปได้ในทัวร์นาเมนต์นั้น
ในปีที่ต่อๆมา พวกเขาอาจจะมีฟอร์มที่ไม่ดีนักในทัวร์นานาชาติ 
แต่มาในปีนี้พวกเขาได้โชว์ฟอร์มสุดโหดโดยการเป็นแชมป์แบบไร้พ่าย

Bacon Time (TH) 4 - 1 (VN) Saigon Phantom

อ้างอิง

แหล่งข้อมูลอื่น 

 Arena of Valor

เกมสำหรับแอนดรอยด์
เกมสำหรับไอโอเอส
เทนเซนต์
เกมออนไลน์
วีดิโอเกมจากประเทศจีน